Source: http://infopunkt.ro/sport.html
Timestamp: 2020-08-04 02:02:16+00:00

Document:
FEDERAţIA EUROPEANĂ DE HANDBAL A DECIS DISTRIBUţIA ECHIPELOR DE CLUB ÎN COMPETIţIILE EUROPENE
Posted by George Ionescu in Sport | 24.07.2020
Federația Europeana de Handbal a decis distribuția echipelor de club pentru sezonul inaugural al European Handball League cât si pentru EHF Cup 2020/2021. Ocupanta primului loc în Liga Zimbrilor, CS Dinamo București, va evolua direct în faza grupelor EHL, unde i se vor putea alătura AHC Potaissa Turda și HC Dobrogea Sud Constanța, care a primit un upgrade din partea forului european. Cele două echipe vor trebui să treacă de două tururi preliminare pentru a ajunge în faza grupelor. În Cupa EHF la masculin, Liga Zimbrilor va avea două reprezentante, CSM București și CS Minaur Baia Mare. La feminin, Liga Florilor MOL va fi reprezentată în Liga Campionilor de SCM Rm Vâlcea și CSM București, în timp ce HC Dunărea Brăila, CS Minaur Baia Mare și SCM Gloria Buzău vor juca în European Handball League. Dacă la masculin faza grupelor EHF va consta din 24 de echipe, la feminin vom vedea la lucru 16 echipe. Ambele vor culmina cu fazele finale, programate să aibă loc în luna mai 2021. Până la finalul acestei săptămâni Federația Europeană de Handbal va anunța componența urnelor pentru tragerea la sorți care va avea loc pe 28 iulie la Viena. Sursa: frh.ro
“Deja-vu” pentru CFR-ul lui Petrescu?
Posted by George Ionescu in Sport | 20.06.2020
Dupa ce UEFA a decis ca preliminariile Ligii Campionilor sa se desfasoare in acelasi sistem, cu trei tururi de calificare plus play-off, ne putem face o idee despre felul in care va arata traseul campioanei Romaniei catre faza grupelor. Cum CFR Cluj a castigat derby-ul cu FCSB, marindu-si avantajul in fruntea clasamentului Ligii I, ardelenii antrenati de Dan Petrescu sunt cei mai indreptatiti sa viseze din nou la “masa bogatilor”. Anul trecut, gruparea din Gruia a avut un parcurs formidabil in preliminariile Ligii Campionilor, oprindu-se in play-off, acolo unde a fost eliminata de Slavia Praga. Un duel decisiv intre CFR si echipa lui Nicusor Stanciu s-ar putea repeta si in acest an, la fel cum clujenii s-ar putea reintalni cu campioana Scotiei, Celtic Glasgow, formatie cu care a disputat 4 meciuri in toamna trecuta, doua in Liga Campionilor si alte doua in Liga Europa. Daca va fi CFR sau altcineva, campioana Romaniei va incepe preliminariile la 18/19 august, in primul tur preliminar (intr-o singura mansa, gazda urmand sa fie stabilita prin tragere la sorti), din postura de cap de serie, contra unui adversar accesibil. Lucrurile se vor complica insa din turul 2 preliminar. Cum doar FCSB-ul ar fi sigur de cap de serie, CFR Cluj este la limita dintre cele doua urne, riscand inca din aceasta faza un adversar de foc, precum Dinamo Zagreb (Croatia), Steaua Rosie Belgrad (Serbia), Ludogoret (Bulgaria), Legia Varsovia (Polonia) sau chiar Celtic. Mai departe, in turul 3 preliminar, “sperietorile” de mai sus raman in vigoare, la care se vor adauga alte doua nume mari din fotbalul european, Slavia Praga (Cehia) si Olympiacos (Grecia), asta daca actualele ierarhii din campionatele respective se vor mentine pana la final. Si, daca va fi sa ajunga in play-off (turul 4 preliminar, singurul programat in dubla mansa, ca pana acum), reprezentanta Romaniei va prelua statutul de cap de serie in cazul unei calificari din statura de “outsider”. In caz contrar, pe lista de posibile adversare va aparea si super-campioana Austriei, FC Salzburg. Exista si o mica posibilitate ca in play-off sa apara si Ajax Amsterdam (campioana Olandei), dar numai in cazul in care castigatoarea actualei editii a Ligii Campionilor nu va obtine accesul direct in grupe din campionatul in care evolueaza. Sursa: Sport.ro
Grupa DE COȘMAR pentru România la EURO 2020! “Tricolorele” debutează pe 3 decembrie
Competitia se desfasoara in Danemarca si Norvegia, in intervalul 3-20 decembrie. Echipele sunt repartizate cate 4 in 4 grupe, iar primele trei din fiecare grupa se califica in Main Round. Romania a intrat in Grupa D, alaturi de Norvegia, Germania si Polonia. Primul meci al “tricolorelor” se joaca pe 3 decembrie, impotriva Germaniei la Trondheim. Grupele EURO 2020 Grupa A: Franta, Danemarca, Muntenegru, Slovenia Grupa B: Rusia, Suedia, Spania, Cehia Grupa C: Olanda, Ungaria, Serbia, Croatia Grupa D: Romania, Norvegia, Germania, Polonia Sursa: Sport.ro
“Alături de el, putem construi o nouă generaţie de aur!”
Posted by George Ionescu in Sport | 12.06.2020
Ministrul Tineretului si Sportului, Ionut Stroe s-a intalnit cu Gheorghe Hagi pentru a discuta viitorul sportului romanesc. Intr-o postare pe Facebook, Ionut Stroe a dezvaluit subiectele pe care el si Gica Hagi le-au abordat la intalnirea desfasurata la sediul MTS. “Am vorbit despre sport, despre finantarea sportului, despre necesitatea parteneriatului dintre autoritati si cluburi. Despre efort, sacrificii si performanta. Gica Hagi e unul dintre marii campioni ai Romaniei si un sportiv celebrat la nivel mondial. Dincolo de performantele sale ca jucator, gratie experientei sale internationale, Hagi a construit la Constanta un proiect unic in Romania. Academia sa propulseaza anual jucatori tineri foarte valorosi, iar clubul de fotbal a reusit performante incredibile la nivel competitional. Am convingerea ca, alaturi de Gheorghe Hagi si prin contributia celorlalti sportivi de valoare ai Romaniei, putem construi o noua generatie de aur”, a scris Ionut Stroe pe Facebook. Sursa: Sport.ro
ESTE OFICIAL! Anamaria Prodan a PRELUAT-O pe FC Hermannstadt!
Posted by George Ionescu in Sport | 5.06.2020
Anamaria Prodan a devenit oficial patron de club în România! Impresara a preluat-o pe FC Hermannstadt! Clubul a făcut anunțul oficial prin intermediul unui comunicat. În materialul dat presei, Sibiul anunță că ”familia Reghecampf” este implicată la club! “Venim cu informații de ultimă oră și vești bune pentru tot ce înseamnă AFC Hermannstadt și fotbalul sibian. Cu puține momente în urmă, finanțatorii FCH au ajuns la o înțelegere cu familia Reghecampf, care se va implica în clubul nostru atât pe plan financiar, cât și pe plan sportiv. AFC Hermannstadt intră astfel într-o nouă etapă la nivel de organizare administrativă, în care se anunță investiții importante pe termen lung. Avem acum un suflu nou, care dă un plus valoric clubului. Ne bucură prezența doamnei Anamaria Prodan Reghecampf în calitate de investitor în proiectul nostru. Sibiu are fotbal!”, scrie Hermannstadt în comunicat”, scrie în comunicatul trimis de Hermannstadt presei. FC Hermannstadt este pe locul 3 în playout. Sursa: Sport.ro
Reacţia președintelui FRH după ce sezonul de handbal din România a fost încheiat!
FRH a votat înghețarea actualului sezon din handbalul românesc, fără a fi desemnate campioane. Alexandru Dedu, președintele Federației de Handbal din România, a comentat deciziile luate. Sezonul a fost înghețat și nu va fi desemnată echipa campioană nici în Liga Florilor, nici în Liga Zimbrilor. Cu toate acestea, Alexandru Dedu a dezvăluit că în sezonul următor de Champions League, handbalul feminin din România va fi reprezentat de SCM Râmnicu Valcea, iar cel masculin de Dinamo București. Președintele FRH va face lobby la forul european ca CSM București să primească un wildcard pentru Champions League. O altă precizare făcută de Alexandru Dedu a fost că din sezonul viitor se va renunța la criteriul jucătorilor extracomunitari în campionatul intern, echipele fiind obligate să aibă maxim 8 jucători străini pe banca și minimum 2 jucători români în teren. “Am fi vrut ca altfel să fie tranșat acest campionat, dar termenul limită impus de EHF ne-a lăsat fără prea multe opțiuni și a trebuit să ajungem la un compromis de acest gen”, a declarat Alexandru Dedu. Dinamo atacă decizia FRH: “E un pumn în plină figură!” Sursa: Sport.ro
Rapidistul Răzvan Lucescu, cel mai nou „investitor” de la Dinamo!
Posted by George Ionescu in Sport | 29.05.2020
Răzvan Lucescu (51 de ani), actual antrenor la Al-Hilal, a devenit membru „Elite” în programul „DDB”, astfel că tehnicianul român va dona anual câte 1.948 de euro pentru salvarea lui Dinamo. Peluza Cătălin Hîldan a transmis un mesaj emoționant prin care a dorit să-i mulțumească lui Răzvan Lucescu pentru implicarea la clubul care l-a format ca jucător. Răzvan Lucescu se implică în salvarea lui Dinamo Fanii lui DInamo nu au uitat nici de Mircea Lucescu, pentru care au avut un mesaj de apreciere. „Sângele apă nu se face! Răzvan Lucescu, Elita DDB …și mai mult decât atât! Creștem privindu-i și admirându-i pe părinții noștri. Ni se pare că tata e cel mai tare bărbat. Visăm să ajungem ca el. Dar cu cât el este o persoană mai importantă în meseria lui, cu atât îi râmâne mai puțin timp pentru meseria de părinte. Mircea Lucescu a reușit să le facă pe amândouă și rezultatele se văd. Fotbalist, student, părinte, antrenor… A încercat să le facă pe toate de nota 10, dar la unul din capitole a fost de nota 11, la fel ca numărul lui de pe tricou: Lucescu a format OAMENI. Nu doar fotbaliști și antrenori, ci și caractere. Unul dintre oameni este Răzvan. Cel care a pășit pentru prima dată pe gazon trecând prin tunelul de sub tribuna a 2-a din Ștefan cel Mare, de mână cu tatăl său. Acolo a lovit pentru prima dată mingea de fotbal. Primii pași în viață și primii pași în fotbal. Acum a făcut primul pas înapoi către locul în care s-a format. Și într-o zi va intra pe aceleași porți, alături de cel care l-a purtat pentru prima dată pe umeri, iar apoi de mână în Parcul Sportiv Dinamo. Pentru că de nimic nu-i este mai mult dor unui om realizat, decât de locurile natale. De aici a plecat la Sportul Studențesc. Nu putem să uităm declarația lui după meciul în care a blocat-o pe steaua de unul singur: ”Dedic acest rezultat tatălui meu și tuturor antisteliștilor din România!” Atunci când a ieșit pe poartă a luat cu el cel mai prețios cadou. Nu mingea, nu mănușile, nu ghetele, ci cuvintele simple ale seniorului: ”Eu cred în tine, Răzvan!” Lumea l-a salutat cu ”Baftă, Juniorule!”, dar puțini și-au imaginat că într-o zi va avea Grecia la picioare ca antrenor și că în același an va cuceri cel mai râvnit trofeu al Asiei. Răzvan ne-a transmis că nu poate rămâne idiferent văzând ce se întâmpla cu clubul care l-a format. Și ne-a mai spus că se înscrie ca Elita, cu 1948€/an, dar că acesta e doar începutul. Vor fi surprize și mai mari”, au scris fanii lui Dinamo pe pagina de Facebook „Peluza Cătlin Hîldan-Dinamo”. Răzvan Lucescu a început fotbalul la Dinamo, în 1987, unde a ocupat postul de portar. Sursa: ProSport.ro
Dinamo nu mai ajunge la spanioli! “Ce am găsit acolo... Am salvat clubul de la o ţeapă imensă!”
Posted by George Ionescu in Sport | 22.05.2020
După ce s-a tot vorbit despre posibila vânzare a clubului Dinamo către un fond de investiții spaniol, se pare că varianta a picat definitiv. Robert Thomas, administratorul programului “Doar Dinamo București”, a explicat că firma care a dorit să cumpere echipa de la Ionuț Negoiță este plină de datorii. “Ni s-a spus că Alondra se numește fondul de investiții al lui Herminio Menendez. Când am luat legătura cu Alondra din Madrid, au spus că nu cunosc niciun Toni Curea sau Herminio Menendez. Apoi ni s-a spus că de fapt sediul este în Valladolid. Ce am găsit acolo... Firma este plină de datorii. Am salvat-o prima oară pe Dinamo când am plătit salariile, a doua oară când am plătit licența și e posibil să o fi salvat a treia oară de la o țeapă imensă cu spaniolii”, a explicat Robert Thomas pentru ProX. ”DDB” poate deveni acționar majoritar la Dinamo. ”În urma discuțiilor apărute în ultima vreme și a nesfârșitelor tratative încheiate fără succes, după ce ne-am exprimat susținerea față de ultimii investitori care au negociat pentru cumpărarea clubului, vă anunțăm că vom solicita clubului Dinamo documentele contabile și actele de inventar. Le vom studia și vom face o evaluare a situației. Vom prezenta membrilor ”DDB” concluziile în modul cel mai transparent și îi vom invita pe membrii cotizanți să se exprime prin vot în legătură cu preluarea clubului de către suporteri prin Programul DDB”, se arată în comunicatul emis de ”Peluza Cătălin Hîldan”. Sursa: Digisport.ro
Final de foc În Liga 2! Șase echipe se vor bate la promovare, după ce punctele vor fi înjumătăţite! Care este programul
Posted by George Ionescu in Sport | 15.05.2020
Oficialii federatiei au avut o intalnire cu reprezentantii cluburilor, carora le-au fost prezentate 3 scenarii, toate supuse la vot. Cluburile au decis sa puna in aplicare scenariul 3, cu play-off de 6 echipe, cu injumatatirea punctelor, dar si fara retrogradare, informeaza liga2.prosport.ro. Cele 3 scenarii: 1. Disputarea tuturor celor 14 etape ramase din retur 2. Play-off cu primele 6 clasate (care au depus dosarul de licentiere pentru Liga 1) si play-out in doua grupe de cate alte 6 echipe. Ultimele doua clasate in cele doua serii urmau sa retrogradeze in Liga 3, iar formatiile de pe locul 5 ar fi jucat un meci de baraj pentru mentinerea in Liga 2. 3. Play-off cu primele 6 clasate (care au depus dosarul de licentiere pentru Liga 1) si inghetarea sezonului pentru restul cluburilor, fara retrogradare. Majoritatea a decis, iar scenariul 3 va fi pus in aplicare Pentru scenariul 1 a fost votat de Dunarea Calarasi, UTA Arad si Metaloglobus s-au abtinut, iar celelalte 15 cluburi au votat pentru ultimul scenariu. UTA Arad, CS Mioveni, Turris Oltul Turnu Magurele, Campionii FC Arges, Petrolul Ploiesti si Rapid vor merge in play-off si se vor lupta pentru primele doua locuri direct promovabile si locul de baraj de promovare. Fiecare echipa va juca 5 meciuri, cate unul cu fiecare adversara din play-off. Primele doua clasate in prezent (UTA si Mioveni) vor juca 3 meciuri pe teren propriu. Play-off-ul ar urma sa inceapa pe 4 iulie. Clasament actual: UTA Arad 50p CS Mioveni 39p Turris Turnu Magurele 39p FC Arges 38p Petrolul Ploiesti 38p Rapid 37p Sursa: Sport.ro
Pe Mirel Rădoi îl așteaptă în toamna 10 meciuri în 4 luni. FIFA Încearcă să găsească soluţii
Inițial, barajul cu Islanda ar fi trebuit să aibă loc la sfârșitul lunii martie. Răzvan Burleanu nu vrea să se mai amâne o dată barajul cu Islanda, dacă jucîm în noiembrie gazonul va arăta rău. “Obiectivul nostru este și acela de a beneficia de o suprafață de joc optimă la ora jocului”, spune Burleanu. Oamenii de la FIFA caută date pentru meciurile rămase, barajele se joacă în septmebrie, iar meciurile din Liga Națiunilor în noiembrie și decembrie. Dacă se califica la Euro, România ar trebuie să joace 10 meciuri in 4 luni. FIFA le mulțumește medicilor din prima linie într-un film plin de vedete: Chiricheș, Ionuț Radu și Ianis Hagi i-au aplaudat și ei pe medici împreună cu Maradona, Pele, Beckham sau Ronaldo. Sursa: Sport.ro
Posted by George Ionescu in Sport | 08.05.2020
George Puşcaş şi-ar fi dat acordul să se transfere la Fenerbahce, scrie cotidianul turc Fotomac. Atacantul român a fost anunţat de cei de la Reading că sunt dispuşi să asculte oferte din cauza problemelor financiare. Puşcaş a mai fost dorit de Fenerbahce şi în iarnă, iar acum gruparea de pe malul Bosforului este gata să profite de criza clubului din Championship. Turcii insistă şi din cauza faptului că-şi vor pierde atacantul - vedetă. Este vorba de Vedat Muriqi, jucătorul din Kosovo, dorit de Tottenham şi Lazio. Se pare că trupa lui Jose Mourinho va avea câştig de cauză pentru o sumă de aproape 25 de milioane de euro. De aceea, Fenerbahce va avea fonduri suficiente pentru a-l achiziţiona pe Puşcaş, iar pe lista turcilor este prezent şi Ianis Hagi. Sursa: Sport.ro
Concluzia lui Gică Popescu după ultima vizită la arenele Steaua, Rapid și Arcul de Triumf: “Sper ca toate să fie gata în octombrie”
Posted by George Ionescu in Sport | 01.05.2020
Ministrul Ionuț Stroe și Gheorghe Popescu au vizitat, marți, șantierele stadioanelor din București. Fostul căpitan al Barcelonei speră ca arenele Steaua, Rapid și Arcul de Triumf să fie gata în toamnă, astfel încât să fie folosite în 2021 pentru Campionatul European. Gheorghe Popescu s-a declarat mulțumit de ce a găsit la fața locului: “În februarie 2018, când am preluat funcția de consilier al Prim-ministrului pentru Euro 2020, nu se bătuse vreun țăruș la vreunul dintre cele 3 stadioane: Ghencea, Giulești, Arcul de Triumf. Ieri, am făcut o vizită pe toate cele trei arene destinate competiției devenită între timp, din păcate, Euro 2021. Ele nu vor dispărea după turneul european, ci vor rămâne aici spre folosirea lor de către echipele din fotbalul românesc. M-am bucurat să văd că lucrurile stau bine. Fotografiile o demonstrează. Sigur, după instituirea stării de urgență, operațiunile au încetinit. Înaintea acelui moment datorat bătăliei cu inamicul numit COVID – 19, se lucra în trei schimburi. De exemplu, cel puțin la Ghencea și la Arcul de Triumf, în acest moment se putea începe montarea gazonului. Cu reprogramarea competiției pentru anul viitor și cu dificultățile ivite din instituirea stării de urgență, aceste operațiuni au fost amânate. Chiar și așa, sper că în luna octombrie cele trei stadioane vor fi gata. Să ne revedem sănătoși!”, a scris Gheorghe Popescu, pe Facebook. Sursa: Digisport
Bogdan Andone spune că Alibec vrea cu orice preţ un transfer în străinătate!
“A realizat ca e ultima șansă! La calitatea lui, trebuia să fie mult mai sus” Antrenorul Astrei crede ca Denis Alibec trebuie să facă pasul în străinătate în această vară. Bogdan Andone păstrează legătura cu toți jucătorii în această perioadă și spune că aceștia așteaptă să se întoarcă la antrenamente. Alibec este poate cel mai nerăbdător ca Liga 1 să reînceapă, pentru că atacantul vrea să prindă un transfer într-un campionat puternic în această vară. De asemenea, Andone e de părere că Budescu și Alibec sunt doi jucători de impact, care trebuie convocați la echipa națională în vederea barajului cu Islanda. “Cu siguranță am discutat cu Alibec și Budescu. Denis e la Constanța, la mama lui. Face alergări pe malul mării. Budescu e la Ploiești, a trecut peste acea perioadă nefericită din februarie, cu accidentări. Chiar înainte de oprirea campionatului urma să se alăture echipei. Denis își dorește să marcheze în aceste 8 etape rămase. Vrea să plece în străinătate, a realizat că e ultima șansă, sau poate una dintre ultimele șanse să facă pasul în străinătate și ar câștiga bani mai mulți. La calitatea pe care o are ca fotbalist ar trebui să fie mult mai sus. De aici poate și evoluțiile lui bune și atenția pe care a atras-o din partea selecționerului. Alibec și Budescu sunt fotbaliști pe care te poți baza. La meciul cu Islanda avem nevoie de jucători cu calitate!”, a spus Andone, la PRO X. Sursa:: Sport.ro
“Bizonul” Gnohere ar putea prinde un transfer la Botoșani!
Gigi Becali vrea să scape de Harlem Gnohere, care mai are un an de contract cu FCSB. Gigi Becali vrea să îl îndepărteze pe Gnohere de la FCSB, iar acesta ar fi putut fi inclus în tranzacția pentru aducerea lui Andrei Chindriș de la Botoșani. Valeriu Iftime spune că în ciuda faptului că Gnohere este un fotbalist bun și un vârf pe care și l-ar dori orice echipă din România în acest moment, pretențiile financiare nu îi pot fi implinite la Botoșani: “Nu am vorbit niciodată despre Gnohere. Eu am spus doar că este un fotbalist bun. Cine nu l-ar lua pe Gnohere azi în România ca vârf de atac, dar cred că e foarte scump și acum nici nu am nevoie de un vârf de atac. Nici nu aș vrea să îi dau suma pe care o vrea, lui Gnohere și nici nu am vorbit cu vreun impresar de-al lui sau altcineva. E un subiect din alt peisaj, nu este discuția la Botoșani despre Gnohere”, a spus Valeriu Iftime la PRO X. 15.000 de euro pe lună este salariul lui Gnohere la FCSB. 51 de goluri în 115 meciuri a reușit “Bizonul” de la sosirea sa la echipa roș-albastră. Sursa: Sport.ro
Federaţia Română de Handbal a decis ca sezonul să se reia în mai puţin de o lună dar în condiţii speciale!
Posted by George Ionescu in Sport | 24.04.2020
Consiliul de Administrație al FRH a organizat o videoconferință cu reprezentanții cluburilor. Cu 10 voturi “pentru” și 4 “împotrivă”, FRH a decis ca Liga Zimbrilor, Liga Națională și competițiile de juniori să se reia, iar sezonul 2019-2020 să fie încheiat pe teren. Trei cluburi nu au fost prezente la discuții. Reprezentanții federației au anunțat ca dacă starea de urgență va fi prelungită pe 14 mai, lucru puțin probabil după ultimele declarații ale lui Klaus Iohannis, competițiile vor fi înghețate. S-a renunțat la play-off și play-out, iar campioana va fi decisă după disputarea meciurilor din sezonul regulat: 7 etape la feminin și 3 etape la masculin. Competiția feminină va debuta pe 5 iunie, cu sferturile din Cupa Romaniei, iar la masculin, primele meciuri se vor juca pe 31 mai. Federația ia în calcul și desfășurarea meciurilor cu spectatori, în limita a 1000 de persoane, însă numai după aprobarea Direcției de Sănătate Publică. Sursa: sport.ro
UEFA ar putea schimba din nou data barajului dintre România și Islanda!
Meciul dintre România și Islanda, meci contând pentru semifinala barajului EURO 2020, ar fi trebuit să se dispute în luna martie a acestui an. Din cauza pandemiei de coronavirus, partida a fost amânată pentru luna iunie, însă aceasta ar putea să se joace în septembrie, potrivit GSP. Comitetul Executiv UEFA, va aborda azi această problemă. Partidele din play-off ar putea să se joace în septembrie, urmate în octombrie și noiembrie de Nations League. Dacă România va trece de Islanda, va juca în finala barajului cu învingătoarea dintre Bulgaria și Ungaria. Sursa: sport.ro
Rapidiștii se implică în plină pandemie! Vor duce cadouri persoanelor de peste 65 de ani
Posted by George Ionescu in Sport | 17.04.2020
Oficialii clubului Rapid au decis să se implice și altfel în plină pandemie de COVID-19. Astfel, câțiva jucători, în frunte cu antrenorul Dan Alexa (40 de ani). Astfel, în Joia Mare, Dan Alexa, președintele Ovidiu Burcă, dar și jucătorii Facundo Mallo, Antonio Sefer și Tano Bonnin se vor deplasa personal la mai multe persoane cu vârsta de peste 65 de ani, pentru a le împărți cadouri cu ocazia Paștelui. ”Este o acțiune binevenită. Ne bucurăm că putem ajuta cu orice. Din prima clipă în care am auzit, am fost foarte încântat și am spus că particip cu plăcere. Rapid este un club care mereu a fost alături de fanii lui, dar nu numai. În aceste zile speciale, noi trebuie să avem grijă în primul rând de seniori. Este timpul nostru pentru a avea grijă de ei!”, a spus Dan Alexa. Sursa: digisport.ro
Antrenorul lui CSM București a găsit metoda perfectă pentru a-și motiva jucătoarele: „Poate le cânt înainte de meciul cu Gyor!
Adrian Vasile, antrenorul lui CSM București, susține că, în această perioadă în care dăinuie pandemia de coronavirus, a învățat să cânte la chitară și plănuiește să le motiveze prin muzică pe jucătoare, înaintea meciului cu Gyor, din Liga Campionilor. „Am făcut progres mai mare decât în alte dăți pentru că am mai mult timp. Oricărei activități îi dai timp, progresezi. Nu am învățat încă să cânt melodii, sunt la nivelul în care încep să schimb notele cât mai repede și sunetul se aude mai bine. Poate le cânt jucătoarelor când suntem mai relaxați. Înainte de meciul cu Gyor, poate niște tobe de luptă”, a declarat Adrian Vasile, pentru PRO TV. Adrian Vasile: „Mă uit la meciurile lui Gyor!” Tânărul tehncian susține că, în această perioadă, își umple timpul analizând următoarea adversară a lui CSM, Gyor, însă urmărește și meciuri mai vechi ale formației bucureștene. „Ma uit la meciurile lui Gyor, la meciurile nationalei Norvegiei. Ma uit la meciurile noastre, dar si la alte meciuri din alte perioade ale handbalului, de acum 8-10 ani. Fac asta in timp ce merg pe bicicleta in casa, trece mai usor timpul. Sursa: ProSport
Ianis Hagi ar putea ajunge la unul dintre cele mai mari cluburi din istorie
Posted by George Ionescu in Sport | 10.04.2020
Real Madrid cauta sa reimprospateze lotul si cauta sa transfere jucatori tineri, iar Don Balon scrie ca gruparea madrilena a pus ochii pe Ianis Hagi. “Madrid cauta aceasta ‘bijuterie’” este titlul articolului in care se scrie despre interesul lui Real pentru fiul “Regelui”. “Gruparea blanco a pus ochii pe Ianis Hagi, fiul legendei Gheorghe Hagi. Tanarul roman joaca la Rangers in acest sezon si ar putea ajunge la clubul spaniol. Venirea sa in Spania ar fi o miscare riscanta, tinand cont de varsta lui, 21 de ani, cu toate ca Zidane vede cu ochi buni incorporarea sa in echipa. Mijlocasul roman ataca foarte bine si are un viitor promitator. Prestatia sa a uimit lumea, in special cea din Europa League, unde a reusit doua goluri si sa ofere un assist in 3 meciuri disputate. Se remarca datorita inteligentei pe care o arata in teren, dar si pentru faptul ca poate suta cu ambele picioare la fel. Pozitia sa de ‘decar’ i-ar putea amplifica posibilitatile tactice ale lui Zinedine Zidane. Fara indoiala, este una dintre cele mai mari revelatii ale sezonului, iar Real Madrid nu vrea sa il piarda. Florentino Perez a vorbit deja cu jucatorul pentru a-i comunica interesul gruparii blanco, care e dispusa sa plateasca 10 milioane de euro pentru Ianis Hagi”, au scris cei de la Don Balon. Sursa: sport.ro
Dennis Man pleacă de la FCSB Becali îl vinde direct în Premier League
Americanii de la Orlando City speră să dea marea lovitură şi să îl aducă pe Florinel Coman de la FCSB în schimbul sumei de 9 milioane de euro. În plus, pe lângă negocierile cu oficialii clubului din MLS, Gigi Becali este în discuţii cu alte cluburi importante din Europa pentru transferul lui Dennis Man. Mijlocaşul cotat la 5,5 milioane de euro s-a întâlnit deja cu oficialii lui Feyenoord, însă oferta olandezilor nu este pe placul lui Gigi Becali. Oficialii clubului batav vor să plătească 7 milioane de euro pentru Dennis Man, dar patronul roş-albaştrilor aşteaptă 10 milioane de euro pentru a se despărţi de jucătorul său. În cazul în care se va relua sezonul în Premier League, iar Sheffield United va obţine calificarea în Europa League sau chiar în Champions League, şefii clubului vor să-şi întărească lotul cu Dennis Man, pentru care au oferit 10 milioane de euro. “Am primit acceptul domnului Becali să negociem, să discutăm despre transfer. Îl ştie toată lumea pe patron. El cere şi noi încercăm că obţinem cât mai mult. În acest moment, sunt câteva discuţii, dar să nu uităm că suntem în plină pandemie de coronavirus” , a spus agentul lui Dennis Man, Anamaria Prodan. Sursa: telekomsport.ro
Încă un club din play-off și-a băgat jucătorii în șomaj tehnic! Și președintele a avut parte de aceeași soartă
Posted by George Ionescu in Sport | 03.04.2020
După FCSB și Dinamo, acum și Gaz Metan și-a băgat jucătorii în șomaj tehnic din cauza pandemiei de coronavirus. Alături de jucători a intrat în șomaj tehnic și președintele Ioan Mărginean. „Cu părere de rău vă spun că au intervenit multe probleme din punct de vedere financiar. Nu știm dacă reluăm campionatul pentru a juca restul de meciuri. Asta ar însemna o pierde financiară de 270.000 de euro pentru noi. Ne-am luat măsură de precauție și am cerut administratorului judiciar să avizeze intrarea în șomaj tehnic începând cu Mărginean Ioan și restul personalului. Sunt 27 de jucători în lotul echipei mari și văd că avem 38 de persoane în administrativ. Noi am fost de bună credință, am plătit salariile la zi, dar nu știm încotro să o apucăm și am decis să fim solidari în această perioadă. Pe această cale le mulțumesc căpitanilor de echipă”, a declarat Ioan Mărginean. „Încercăm să ajutăm pe toată lumea în această perioadă. Eu m-am autoizolat în Mediaș. Am făcut tot ce-i omenește posibil să nu întrerupem activitatea. Orice om care vrea să ajute clubul Gaz Metan e binevenit” – Ioan Mărginean, președinte Gaz Metan Sursa: sport.ro
Florin Prunea a anunŢat plecări de la Dinamo din cauza pandemieI DE CORONAVIRUS
Florin Prunea a anunțat plecări de la Dinamo, toate acestea după ce Ionuț Negoiță a decis să le taie din salarii jucătorilor din cauza pandemiei de coronavirus care a afectat fotbalul românesc. Florin Prunea a anunțat că vor exista plecări de la Dinamo Președintele echipei din ”Ștefan cel Mare” a vorbit despre situația stranierilor de la Dinamo și a recunoscut că sunt șanse foarte mari ca aceștia să plece de la formația antrenată de Adrian Mihalcea. ”Foarte greu, şi eu îi înţeleg. Aici cred eu că majoritatea echipelor vor avea… cele mai mari probleme le vor avea cei care au jucători străini foarte mulţi. Pentru că o parte dintre ei, din păcate, au familiile plecate de aici. Şi atunci e destul de greu să mai reziste. Una peste alta, când mai vii şi cu măsuri de-astea impuse… eu cred că o mare parte din ei vor părăsi România. Sursa: ProSport
CSM București a suspendat activitatea sportivă și contractele
Posted by George Ionescu in Sport | 27.03.2020
Clubul trece prin cea mai grea perioadă din istoria sa. CSM București a anunțat printr-un comunicat oficial decizia suspendării activității. CSM București a emis astăzi un comunicat oficial prin care anunță că a întrerupt activitatea sportivă a tuturor secțiilor din cauza Coronavirusului. Oficialii au suspendat și contractele de activitate sportivă pe toată perioada stării de urgență, conform Ordonanței 30/2020. “Clubul Sportiv Municipal București traversează cea mai dificilă perioadă din istoria sa, situație în care se află și celelalte structuri sportive din România și din întreaga lume. Pandemia de COVID-19 a dat peste cap strategiile tuturor, atât la nivel individual, cât și colectiv. Ca urmare a amânării pe termen nelimitat a tuturor competițiilor sportive, hotărâri luate de federațiile de specialitate, Clubul Sportiv Municipal București a întrerupt activitatea tuturor secțiilor, sănătatea sportivilor și iubitorilor de sport, noastră , a tuturor, fiind pe primul loc. Am dori să vă informăm că, având în vedere Ordonanțele militare nr. 1 și 2/2020, prin care se suspendă, printre altele, activitatea sportivă, suntem obligați de Ordonanța 30/2020 (articolul XV, alineatul 2) să suspendăm contractele de activitate sportivă pe durata stării de urgență. Participanții la activitatea sportivă beneficiază pe durata suspendării contractelor de activitate sportivă de o indemnizație de 75 la sută din drepturile în bani, aferente activității sportive prestate, dar nu mai mult de 75 la sută din câștigul salarial mediu brut prevăzut de Legea Bugetului Asigurărilor Sociale de Stat pe anul 2020 (număr 6/2020). Decizia va fi suspendată în momentul în care oficialitățile vor ridica starea de urgență. Să sperăm că acest lucru se va petrece cât mai repede posibil. Trebuie să avem răbdare și înțelegere, trebuie să dăm dovadă de maturitate, de solidaritate și suntem siguri, vom ieși învingători și din această teribilă încercare.”, se arată în comunicatul emis de club. Jucătoarele din echipa de handbal feminin a CSM-ului aveau salariile neplătite din luna decembrie. Cristina Neagu este cea mai bine plătită jucătoare, cu un salariu de 17.500 de euro pe lună. Sursa: sport.ro
FRF a confirmat găzduirea meciurilor EURO de anul viitor!
Răzvan Burleanu a anunțat oficial FIFA! FRF fiind printre primele gazde care anunță confirmarea! Răzvan Burleanu a transmis un mesaj către UEFA prin care confirmă că Federația Română de Fotbal își asumă angajamentul de a găzdui meciurile de la Campionatul European 2020. “Am transmis la UEFA angajamentul ferm al Bucureștiului de a găzdui meciurile EURO 2020, peste un an, când se va desfășura Campionatul European. Federația Română de Fotbal a susținut această amânare, acum o săptămână. Ocrotirea familiei fotbalului și participarea activă la măsurile recomandate de Guvernul României și autoritățile internaționale pentru protejarea sănătății publice reprezintă una dintre principalele responsabilități ale acestei perioade”, a spus Răzvan Burleanu, conform site-ului oficial al FRF.
VEDETELE DIN FOTBAL DONEAZĂ BANI SPITALELOR ÎN LUPTA ÎMPOTRIVA CORONAVIRUSULUI!
Pep Guardiola este antrenorul spaniol care s-a alăturat vedetelor care au donat spitalelor în lupta împotriva Coronavirus. Antrenorul spaniol, a donat la rândul său un milion de euro spitalelor din Catalonia. Banii urmând a fi cheltuiți pentru a achiziționa materialele medicale necesare combaterii noului virus Covid-19, Spania fiind printre cele mai afectate țări.
Oficial: Roland Garros a fost amânat din cauza pandemiei de coronavirus!
Posted by George Ionescu in Sport | 20.03.2020
Când se va desfășura turneul? După amânarea EURO 2020, precum și a finalelor Champions League și Europa League, tenisul suferă și el modificări importante cauzate de Covid-19. Roland Garros a fost amânat din cauza pandemiei de coronavirus. Astfel, Grand Slam-ul francez nu se va mai desfășura în vara acestui an, fiind acum programat pentru perioada 20 septembrie - 4 octombrie. Președintele Federației Franceze de Tenis, Bernard Giudicelli a declarat că deși nu a fost ușor, această decizie a trebuit luată deoarece sănătatea primează. “Am luat această decizie dificilă, dar curajoasă în contextul acestei situații fără precedent, care a evoluat incredibil de weekendul trecut. Am decis să acționăm responsabil și trebuie să luptăm împreună pentru a ne asigura că sănătatea tuturor e în siguranță”, a spus Giudicelli.
Gigi Becali, donaţie generoasă pentru medicii care se luptă cu pandemia de coronavirus!
Becali și-a oferit ajutorul în lupta cu Covid-19. Patronul FCSB a decis să se implice și el în lupta cu pandemia de coronavirus. Institutul Național de Boli Infecțioase “Matei Balș” a luat legătura cu Gigi Becali pentru a-i cere ajutorul, iar omul de afaceri nu a ezitat. “Cei de la Institulul Matei Balș mi-au trimis o listă lungă fiindcă nu aveau nimic în spital. Am primit de la ei o cerere, prin care mi s-a solicitat ajutorul. Au spus că au nevoie de scaune, mese, mobilier, camere video, produse de curățenie, mopuri, televizoare, mai multe lucruri, pentru criza asta de coronavirus. Normal ca i-am ajutat. S-au dus băieții și au cumpărat tot ce mi-au cerut în prima fază. Iar luni am primit altă listă de la ei, iar băieții au plecat deja să achiziționeze tot ce au nevoie. Cum să nu-i ajut?! Doamne-ferește”, a declarat Becali pentru Cancan. Astfel, la Institutul “Matei Balș” a ajuns un camion de produse donate de finanțatorul FCSB.
Sorana Cîrstea nu s-a mai putut abţine și a răbufnit. Reacţia sa când a aflat că Roland Garros e amânat
Sorana Cîrstea a răbufnit după ce a aflat că Roland Garros a fost reprogramat, din cauza pandemiei de coronavirus. Românca de pe locul 75 WTA a postat pe rețelele de socializare o reacție în care își arată indignarea. Reacția Soranei vine după ce, în urmă cu câteva zile, a aflat tot de pe rețelele de socializare că turneul de la Indian Wells nu se mai joacă, tot din cauza coronavirusului. Inițial Roland Garros-ul era programat în intervalul 25 mai - 7 iunie. Ulterior, acesta a fost reprogramat pentru perioada 20 septembrie - 4 octombrie. Cea mai bună performanță a jucătoarei de 29 de ani la Roland Garros este atingerea sferturilor de finală.
CORONAVIRUS - FUTSAL 1 - 0
Posted by George Ionescu in Sport | 13.03.2020
Cupa României 2020 / Final 4 Meciurile din cadrul Final 4, ce urmau să aibă loc în perioada 14-15 Martie, vor fi amânate datorită crizei coronavirusului. Meciurile ar fi trebuit să se joace astfel: 1) Sâmbătă 14.03.2020 -ora 13:00: DUNĂREA Călărași vs. Odorheiu Secuiesc - Ora 16:00: Imperial Wet vs. Autobergamo Deva 2) Sâmbătă 14.03.2020 -ora 13:00 DUNĂREA Călărași vs. FK Odorheiu Secuiesc -ora 16:00 Imperial Wet vs. Autobergamo Deva Iar Duminica, urmând a se juca finala. Meciurile urmau a fi televizate pe Pro X.
Olimpiada de vară de la Tokyo ar putea fi întârziată
Posted by Cristian Dumitru in Sport | 6.03.2020
Jocurile Olimpice de Vară, programate să aibă loc în perioada 24 iulie - 9 august la Tokyo „ar putea fi reprogramate mai târziu” din cauza epidemiei de COVID-19, după cum a declarat Seiko Hashimoto, Ministrul pentru Jocurile Olimpice din guvernul japonez. „Facem însă tot ce stă în puterea noastră pentru a ne asigura că Jocurile Olimpice se vor desfășura conform planificării inițiale” a spus acesta într-o ședință a parlamentului nipon, conform unei comunicări a BBC. Contractul dintre guvernul Japoniei și Comitetul Internațional Olimpic stipulează că Jocurile Olimpice trebuie să se desfășoare pe parcursul anului 2020, din această formulare înțelegându-se, conform oficialului nipon, că „este permisă o perioadă de întârziere” față de data convenită inițial. În ultimă instanță, decizia aparține CIO care, în urma ședinței de marți, 3 martie, și-a exprimat printr-o declarație comună a membrilor consiliului director „deplina implicare pentru succesul Jocurilor Olimpice Tokyo 2020, ce vor avea loc între 24 iulie și 9 august”. CIO îi încurajează pe sportivi să își continue pregătirea pentru cel mai important eveniment sportiv al anului. În acest timp, alte evenimente sportive ce urmau să aibă loc în China, precum Campionatul Mondial de Atletism în Sală și Marele Premiu de Formula 1 al Chinei au fost deja anulate sau amânate, transmite BBC.
Rezultatele tragerii la sorţi pentru Liga Naţiunilor 2020/2021
Posted by George Ionescu in Sport | 06.03.2020
Liga A Grupa 1: Olanda, Italia, Bosnia and Herțegovina, Polonia Grupa 2: Anglia, Belgia, Danemarca, Islanda Grupa 3: Portugalia, Franța, Suedia, Croația Grupa 4: Elveția, Spania, Ucraina, Germania Liga B Grupa 1: Austria, Norvegia, Irlanda de Nord, România Grupa 2: Cehia, Scoția, Slovacia, Israel Grupa 3: Rusia, Serbia, Turcia, Ungaria Grupa 4: Țara Galilor, Finlanda, Irlanda, Bulgaria Liga C Grupa 1: Azerbaidjan, Luxemburg, Cipru, Muntenegru Grupa 2: Armenia, Estonia, Macedonia de Nord, Georgia Grupa 3: Rep. Moldova, Slovenia, Kosovo, Grecia Grupa 4: Kazahstan, Lituania, Belarus, Albania Liga D Grupa 1: Malta, Andorra, Letonia, Insulele Feroe Grupa 2: San Marino, Liechtenstein, Gibraltar Programul meciurilor din Liga Națiunilor 2020/2021 Meciurile din faza grupelor Ligii Națiunilor se vor disputa în perioada Septembrie – Noiembrie 2020, astfel: Etapa 1: 03-05 Septembrie 2020 Etapa 2: 06-08 Septembrie 2020 Etapa 3: 08-10 Octombrie 2020 Etapa 4: 11-13 Octombrie 2020 Etapa 5: 12-14 Noiembrie 2020 Etapa 6: 15-17 Noiembrie 2020 România va juca în Grupa 1 a Ligii B cu: Austria, Norvegia și Irlanda de Nord. Câștigătoarele grupelor din Liga A vor participa la turneul final al Ligii Națiunilor, în iunie 2021: semifinale/finale. Deținătoarea trofeului este Portugalia. Câștigătoarele grupelor din Ligile B, C și D vor promova în divizia superioară. Ultimele clasate în Ligile A și B vor retrograda în divizia inferioară. Întrucât în Liga D sunt doar două grupe, echipele retrogradate din Liga C vor fi stabilite în urma unui play-out, în martie 2022. Clasarea din Liga Națiunilor va influența și preliminariile Cupei Mondiale 2022. În acele calificări, cele 10 câștigătoare de grupe vor merge la turneul final, în timp ce primele două cel mai bine clasate câștigătoare de grupă din Liga Națiunilor (în afara celor calificate direct la Mondial sau clasate pe loc de baraj în preliminarii) se vor alătura selecționatelor de pe locul 2 într-un baraj de stabilire a ultimelor 3 locuri de Mondial. Până la meciurile din Liga Națiunii, România va întâlni Islanda, pe 26 Martie, în semifinalele barajului pentru EURO 2020.

References: CSM 
 CSM 
 CSM 
 CSM 
 CSM 

CSM 
 CSM 
 CSM